open-index/open-wikipedia-markdown huggingface dataset:
கருணாகரப் பிள்ளையார் கோயில், உரும்பிராய்

**கருணாகரப் பிள்ளையார் கோயில்** இலங்கையின் யாழ்ப்பாண மாவட்டத்தில் உரும்பிராய் கிராமத்தில் இணுவில் கிழக்கு எல்லையில் அமைந்துள்ள வரலாற்றுப் புகழ் மிக்க ஒரு பிள்ளையார் கோயில். உரும்பிராயில் பரத்தைப்புலம் என அழைக்கப்படும் குறிச்சியில் இக்கோயில் அமைந்துள்ளதால், இக் கோயிலை **உரும்பிராய் பரத்தைப்புலக் கருணாகரப் பிள்ளையார் கோயில்** எனவும் அழைப்பர். இந்தக் கோவிலின் பிள்ளையாரின் கர்ப்பக்கிரகம் அமைந்துள்ள பகுதி இணுவிலுக்குள்ளும் வசந்தமண்டபமும் ஏனைய பகுதிகளும் உரும்பிராய் எல்லைக்குள்ளும் அமைந்துள்ளன.

## வரலாறு
### தோற்றம்
பலவித மரங்களும் அடர்ந்து சூழ்ந்து இருந்த இவ்விடத்தில் ஓர் அரச மரத்தின் கீழே ஒரு பிள்ளையார் லிங்கம் இருந்ததாகவும், தோன்றிய காலம் எது என்று தெரியாத அந்த இலிங்கத்தை வழிப்போக்கர்களும், ஊர் மக்களும் வழிபட்டு வந்தனர் என்றும் செவிவழிக் கதைகளை மேற்கோள் காட்டி அ. பஞ்சாட்சரம் கூறுகிறார். யாழ்ப்பாண இராச்சியத்தை ஆண்ட ஆரியச் சக்கரவர்த்தி வம்சத்தின் முதல் அரசனான கூழங்கைச் சக்கரவர்த்தி இவ்வழியாகச் சென்றபோது இந்த இலிங்கத்தைக் கண்டு அதை வழிபட்டுப் பயன் பெற்றதாகவும், அதனால் அரசர், அங்கே செங்கல்லால் ஒரு கோயிலைக் கட்டுவித்ததாகவும் செவிவழிக் கதைகள் உள்ளனவாம்.

தமிழகத்தில் இருந்து வந்த கருணாகரத் தொண்டைமான் என்பவன் யாழ்ப்பாணத்தில் இருந்து உப்பு எடுத்துச் செல்வதற்காகத் தொண்டைமானாற்றை வெட்டுவித்தான் என்று யாழ்ப்பாண வைபவமாலை கூறுகின்றது. இந்தப் பணியில் ஈடுபட்டு இருந்தபோது இணுவிலில் தங்கியிருந்த தொண்டைமான் கருணாகரப் பிள்ளையார் கோயிலைக் கட்டுவித்திருக்கலாம் என்று செ. இராசநாயகம் கருதுகிறார்.. இவை தவிர, கருணாகரப் பிள்ளையார் கோயில் கருணாகரத் தொண்டைமானின் ஆட்சிக்குத் துணையாகவிருந்த கருணாகரர் என்பவரால் கட்டப்பட்டது,  கருணாகர ஐயர் என்பவரால் பூசிக்கப்பட்டும், பாதுகாக்கப்பட்டும் வந்தமையால் கருணாகரப்பிள்ளையார் என்ற பெயர் வந்தது போன்ற கருத்துக்களும் உண்டு.

### கல்வெட்டுக்கள்
இக்கோயில் கட்டியவர் யார் என்பது குறித்தோ எந்த ஆண்டில் கட்டப்பட்டது என்றோ தெளிவாகக் கூறுவதற்கான சான்றுகள் எதுவும் இதுவரை கிடைக்கவில்லை. எனினும், இக்கோயிலில் கிடைத்த கல்வெட்டுக்கள் இரண்டு இதன் பழமைக்குச் சான்றாக அமைகின்றன. யாழ்ப்பாணத்துக் கோயில் ஒன்றில் கண்டுபிடிக்கப்பட்ட கல்வெட்டுக்கள் இவை மட்டுமே. பெருமளவுக்குச் சிதைந்த நிலையில் காணப்படும் இந்தக் கல்வெட்டுக்களை கல்வெட்டாய்வாளரான கலாநிதி கா. இந்திரபாலா ஆய்வு செய்துள்ளார். அவர் அதனைப்பற்றிக் கூறும்போது கோயிலைக் கட்டியவரின் பெயரோ ஆண்டோ தெரியவில்லை யெனக் குறிப்பிட்டுள்ளார். எனினும், செ. இராசநாயகம் தனது நூலில் தந்துள்ள குறிப்புக்களையும், கல்வெட்டில் காணப்படும் பிற தகவல்களையும், எழுத்தமைதியையும் சான்றாகக் கொண்டு முதலாவது கல்வெட்டு 1567 ஆம் ஆண்டைச் சேர்ந்ததாக இருக்கலாம் என்று இந்திரபாலா கூறுகின்றார். இது, இக் கோயிலுக்கு வழங்கப்பட்ட தானம் ஒன்று பற்றிக் குறிப்பிடுவதால், இக் கோயில் இதற்கு முன்னரே இருந்து வந்தது வெளிப்படை.

### பிற்காலம்
ஐரோப்பியர் ஆட்சியின் தொடக்க காலத்தில் யாழ்ப்பாண இராச்சியத்தில் இருந்த கோயில்கள் அனைத்தும் அழிக்கப்பட்டபோது, செங்கல்லால் கட்டப்பட்டிருந்த கருணாகரப் பிள்ளையார் கோயிலும் இடிக்கப்பட்டது. பிற்காலத்தில், கருணாகரர் என்னும் அந்தணர் ஒருவர் குழை மண்ணால் இக்கோயிலை மீளவும் கட்டி வழிபட்டதாகச் சொல்லப்படுகிறது.

## மேற்கோள்கள்

## வெளி இணைப்புகள்
*உரும்பிராய் கருணாகரப் பிள்ளையார் கோவில் இணையதளம் 

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையில் உள்ள பிள்ளையார் ஆலயங்கள்
பகுப்பு:இணுவிலில் உள்ள கோயில்கள்
திரைப்பட விழாக்களின் இயக்ககம், இந்தியா

இந்தியத் **திரைப்பட விழாக்களின் இயக்ககம்** (*Directorate of Film Festivals*) என்பது இந்தியாவில் மத்தியச் செய்தி மற்றும் ஒலிபரப்புத் துறை அமைச்சகத்தின் கீழ் இயங்கும் ஓர் அமைப்பாகும். இது இந்திய மொழிகளில் தயாராகும் திரைப்படங்களில் சிறந்த படம், பாடல், நடிப்பு, பாடுபவர், ஒலிப்பதிவு...எனப் பல பிரிவுகளில், இந்தியாவிலேயே உயர்ந்த விருதான தேசிய திரைப்பட விருதுகள் அளிப்பதற்கான ஏற்பாடுகளைச் செயல்படுத்தும் ஓர் அமைப்பாகும். இவ்வமைப்பால் மேற்கொள்ளப்படும் செயல்பாடுகள் சர்வதேசத் திரைப்பட விழா, (இந்தியா) தேசிய திரைப்பட விருதுகள், இந்தியன் பனோரமா ஆகியவையாகும். விருதுகளுக்கான நடுவர் குழு உறுப்பிவர்களை ஒவ்வொரு ஆண்டும் தேர்ந்தெடுக்கும் இவ்வமைப்பிற்கு, தன்னால் நடத்தப்படும் விழாக்களில். விருதிற்குப் பரிசீலனை செய்யப்படும் திரைப்படங்களைத் தேர்ந்தெடுக்கப்படுவதிலும் இறுதியாக விருதிற்குரியதாக வெற்றிப்படத்தைத் தீர்மானிப்பதிலோ எந்தவொரு பங்கும் கிடையாது.

இந்த இயக்ககம் 1973-இல் இந்திய அரசால் அமைக்கப்பட்டு செய்தி மற்றும் ஒலிபரப்புத் துறை அமைச்சகத்தின் கீழ் இயங்கி வருகிறது.. இந்தியத் திரைப்படங்களை வெளிநாடுகளில் நடக்கும் திரைப்பட விழாக்களில் பங்கு பெறச் செய்வதற்கும் வெளிநாட்டுத் திரைப்பட நிகழ்ச்சிகள் இந்தியாவில் நடைபெறுவதற்குமான ஏற்பாடுகளை இந்த அமைப்பு மேற்கொண்டு வருகிறது.

## மேற்கோள்கள்
 

## வெளி இணைப்புகள்
* Directorate of Film Festivals, Official website 
* Directorate of Film Festivals at Ministry of Information Broadcasting 

பகுப்பு:இந்தியத் தேசியத் திரைப்பட விருதுகள்
பகுப்பு:இந்தியாவில் திரைப்பட விழாக்கள்
பகுப்பு:இந்திய அரசு அமைப்புகள்
ஏழாவது மனிதன்

**ஏழாவது மனிதன்,** (*Ezhavathu Manithan*)  1982 ஆம் ஆண்டு கே. அரிகரன் இயக்கத்தில் வெளிவந்த தமிழ்த் திரைப்படம். இப்படத்தின் இசையமைப்பாளர் எல். வைத்தியநாதன். நடிகர் ரகுவரன் முதலாவதாக திரையுலகுக்கு அறிமுகமான படம் இது. இத்திரைப்படத்தின் பல பாடல்கள் பாரதியாரின் பாடல்களாக அமைந்துள்ளது இதன் சிறப்பாகும். இப்படம் சிறந்த தமிழ்த் திரைப்படத்துக்கான தேசிய விருதை 1983 ஆம் ஆண்டு பெற்றுள்ளது. இதுவே தமிழின் முதல் சுற்றுச்சூழல் திரைப்படம் எனப்படுகிறது.

## கதைக்கரு
தமிழ்நாட்டின், திருநெல்வேலி ஏழாவுதுபுரத்துக்கு தொடர்வண்டியில்  ஒரு பொறியியல் கல்லூரி பட்டதாரி வந்து சேர்கிறார். அவருக்கு அங்கிருக்கும் சீமைகாரை தொழிற்சாலையில் பொறியாளராக வேலை கிடைக்கிறது. அதனால் அந்த ஊரிலேயே தங்கி வேலைக்குப் போகிறார். இதற்கிடையில் அவரது வீட்டிற்கு பால் கொண்டுவரும் பால்காரியுடன் காதல் மலர்கிறது. அந்தத் தொழிற்சாலையால் அங்கு வேலை செய்யும் தொழிலாளர்களும், ஊர் மக்களும் உடல் நலப் பிரச்சனைகளை எதிர்கொள்கின்றனர். இது குறித்து தொழிற் சாலை உரிமையாளரின் மகனான, நண்பரிடம் முறையிடுகிறார். இதனால் இருவருக்கும் வாக்குவாதம் முற்றுகிறது. தொழிலாளர் நலனில் அவர் காட்டும் அக்கறை தொழிலாளர்களின் போராட்டத்தில் கொண்டுபோய் விடுகிறது. அதில் கிராமத்து மக்களும் கலந்துகொள்கின்றனர். இதற்கிடையில் தொழிற்சாலைக்கு குண்டுவைத்து அப்பழியை ஊர்மக்கள் மீது போட்டு முதலாளி தப்பிக்க திட்டமிடுகிறார். ஒரு வழக்குரைஞரின் உதவியால் அத்தொழிற்சாலையின் முதலாளிகளின் திட்டங்கள் வெளிச்சத்துக்குக் கொண்டுவருகிறார் பொறியாளர். இறுதியில் தொழிற்சாலையை மக்களே ஏற்று நடத்துவதற்கு வழிசெய்கிறார்.

## பாடல்கள்
இத்திரைப்படத்தில் பாரதியாரின் பாடல்களுக்கு எல். வைத்தியநாதன் இசையமைத்திருந்தார். 

## விருதுகள்

*1983 -மாஸ்கோ சர்வதேச திரைப்பட விழாவில் இப்படம் (கே. ஹரிகரன்) தங்கப் பரிசுக்கு பரிந்துரை செய்யப்பட்டது.
*சிறந்த தமிழ்த் திரைப்படத்துக்கான தேசிய விருது -வெள்ளித் தாமரை விருதினை இப்படம் 1983 இல் வென்றது.
* சிறந்த திரைப்படத்துக்கான தமிழக அரசின் திரைப்பட விருது  - மூன்றாவது இடம்

## மேற்கோள்கள்

## வெளி இணைப்புகள்
*

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சுற்றுச்சூழல் திரைப்படங்கள்
சார்லசின் விதி

**சார்லசின் விதி** (**கனவளவு விதி** என்றும் அறியப்படுகிறது) ஒரு பரிசோதனை வாயு விதி ஆகும். இது வாயுக்களை வெப்பமாக்கும் போது எவ்வாறு விரிவடைய முனைகின்றன என்பதை விளக்குகிறது.

சார்லசின் விதியினைப் பற்றிய தற்காலத்தைய கூற்று:

நிலையான அமுக்கத்தில் குறித்த திணிவு வாயுவின் கனவளவானது, தனிவெப்பநிலை அளவுகோல் வெப்பநிலையின் அதே காரணியினால் அதிகரிக்கும் அல்லது குறைவடையும் (அதாவது வெப்பநிலை அதிகரிப்பிற்கேற்ப வாயு விரிவடையும்).

இது பின்வருமாறு எழுதப்படலாம்:
:V \propto T\,
இங்கு *V* என்பது வாயுவின் கனவளவு; *T* என்பது தனிவெப்பநிலை. இவ்விதியினை பின்வருமாறும் வெளிப்படுத்தலாம்:
:\frac{V_1}{T_1} = \frac{V_2}{T_2} \qquad \mathrm{or} \qquad \frac {V_2}{V_1} = \frac{T_2}{T_1} \qquad \mathrm{or} \qquad V_1 T_2 = V_2 T_1.
இச்சமன்பாடானது தனிவெப்பநிலை அதிகரிக்கும் போது அதற்கு நேர்விகித சமனாக வாயுவின் கனவளவும் அதிகரிக்கும் என்பதைக் காட்டுகிறது.

## மேற்கோள்களும் குறிப்புக்களும்


பகுப்பு:வெப்ப இயக்கவியல்
பகுப்பு:வளிம விதிகள்
54-நெம்மேலி

**54-நெம்மேலி** (*54-Nemmeli*), என்பது இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்திற்குட்பட்ட மன்னார்குடி வட்டத்தில் இருக்கும் ஒரு கிராமம் ஆகும்.

## புவியியல்
இவ்வூரின் அமைவிடம் 10.67ஊ N 79.43ஊ E ஆகும். கடல் மட்டத்தில் இருந்து இவ்வூர் சராசரியாக 6 மீட்டர் (19 அடி) உயரத்தில் இருக்கின்றது. இவ்வூர் மன்னார்குடியிலிருந்து 7 கிலோமீட்டர் தொலைவில் உள்ளது.

## பொருளாதாரம்
இவ்வூரின் பொருளாதாரம் முழுவதும் விவசாயத்தை சார்ந்தது.

## கோயில்கள்

54-நெம்மேலியில் குண்டு முத்து மாரியம்மன் கோயில் உள்ளது. இந்தக் கோயில் நெம்மேலி ஊர் மக்களின் மிக முக்கிய கோயிலாகும். இந்தக் கோயிலில் ஆண்டுதோறும் சித்திரை மாதம் திருவிழா நடைபெறும். அப்பொழுது காவடியாட்டம், பால்குடம், பூக்குழித் திருவிழா, மொட்டை போட்டுக்கொள்ளுதல், கலை நிகழ்ச்சிகள் என விழாக்கோலம் பூண்டிருக்கும். வெளியூர்களில் வசிக்கும் இவ்வூர் மக்கள் ஒன்றுகூடும் நாளாகவும் இந்த கோயில் திருவிழா அமைந்திருக்கின்றது.

2014-ஆம் வருடம் மற்றொரு கோயிலான பச்சைக் காளி அம்மன் கோயில் குடமுழுக்கு விழா இனிதே நடைபெற்றது.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
பகுப்பு:திருவாரூர் மாவட்டத்திலுள்ள கிராமங்கள்
பதினாறு படலம்

**பதினாறு படலம்** என்பது ஒரு தமிழிசை நூலாகும். இந்த நூல் இன்று பெயரளவில் மட்டும் உள்ளது. 

இந்த இசைத் தமிழ் நூலைச் சிலப்பதிகார அரும்பதவுரையாசிரியர் தமது அரும்பத வுரையில் குறிப்பிடுகிறார். அது பின்வருமாறு:

## மேற்கோள்கள்

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005

பகுப்பு:மறைந்த தமிழ் நூல்கள்
பகுப்பு:தமிழிசை ஆதாரங்கள்
பரதம் (நூல்)

பரதம் என்னும் நூல் இன்று பெயரளவில் மட்டும் உள்ளது. 

அடியார்க்கு நல்லார் சிலப்பதிகாரம் கானல்வரி பகுதிக்கு உரை எழுதும்போது குறிப்பிடும் நூல்களில் இது ஒன்று.
## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005

பகுப்பு:மறைந்த தமிழ் நூல்கள்
பகுப்பு:பரதநாட்டிய நூல்கள்
முகலிங்க மூர்த்தி

**முகலிங்க மூர்த்தி** என்பது 64 சிவ திருவுருவங்களுள் ஒன்றாகும். இம்மூர்த்தியை *முகலிங்கேஸ்வரர்* என்று அழைப்பர். 

## பெயர் காரணம்
லிங்கத்திருமேனியில் சிவ முகம் இருப்பதை முகலிங்க மூர்த்தி என்கிறோம். 
## வகைகள்

  
முகலிங்க மூர்த்தியில் ஆட்யம், அநாட்யம், சுரேட்டியம், சர்வசமம் என நான்கு வகைபாடு உண்டு.
# ஆட்யம்  - 1001 லிங்கங்களை கொண்டது 
# அநாட்யம் - முகம் இல்லாதது
# சுரேட்டியம் - 108 லிங்கங்களை கொண்டது
# சர்வசமம்/சர்வசம்:இவ்வடிவ வகையில் ஒரு முகம், இரு முகம், மும் முகம், நான் முகம், ஐ முகம் என்று ஐந்து உள் வகைகள் உள்ளன. 
# 5 முகம் கொண்டது: (ஈசானம், தத்புருடம், அகோரகம், சத்யோஜாதம், வாமம் )
இந்த திருவுருவங்களில் 1001 லிங்கங்களை கொண்டது ஆட்யம் என்பதாகும். 108 லிங்கங்களை கொண்டது சுரேட்டியம் ஆகும். விழுப்புரம் மாவட்டம் திருவக்கரையில் மூன்று முக லிங்கம் உள்ளது. காளஹஸ்தியில் நான்கு முகம் கொண்ட லிங்கம் உள்ளது. ஐந்து முகம் கொண்ட லிங்கம் நேபாளத்தில் உள்ளதாக தகவல்கள் தெரிவிக்கின்றன.

## தரிசன இடங்கள்
திருவக்கரை, கச்சபேஸ்வரர், கொட்டையூர் என்று மூன்று இடங்களில் இந்த திருமூர்த்தியை தரிசிக்கலாம்.
## படக்காட்சிகள்

File:Shivalinga LACMA AC1995.220.1.jpg|ஒரு முக லிங்கம்
File:Five Head Shivalinga at Budhanilkantha.JPG|பஞ்ச முக லிஙம், பூதநீலகண்டர் கோயில், நேபாளம்
File:Shivalinga LACMA M.91.10 (6 of 8).jpg|பஞ்ச முக லிங்கம், மகாராட்டிரம்


## வெளி இணைப்புகள்
*முகலிங்க மூர்த்தி, தினமலர், நவம்பர் 2, 2010

## ஆதாரங்கள்


பகுப்பு:சிவ உருவத்திருமேனிகள்
பகுப்பு:இலிங்க வகைகள்
கால்குலேட்டர் (விண்டோசு)

**கால்குலேட்டர்** அல்லது **விண்டோசுக் கால்குலேட்டர்** (*Calculator*) என்பது மைக்குரோசாபுட்டு விண்டோசு இயங்குதளப் பதிப்புகள் அனைத்திலும் உள்ளடக்கப்பட்ட கணித்தல் மென்பொருள் ஆகும். பெரும்பாலான விண்டோசு முறைமைகளில் calc என்ற கட்டளையின் மூலம் கால்குலேட்டரைச் செயற்படுத்தலாம்.

## வரலாறு
கால்குலேட்டரானது முதன்முதலில் விண்டோசு 1.0உடன் எளிய எண்கணிதக் கணிப்பானாக அறிமுகப்படுத்தப்பட்டது.

பின்னர், விண்டோசு 3.0இல் கால்குலேட்டரில் அறிவியலியல் முறை அறிமுகப்படுத்தப்பட்டது. விண்டோசு 3.0இலும் விண்டோசு 3.1எக்சிலும் கால்குலேட்டரானது வெள்ளைப் பின்னணியுடன் ஈரளவு ஆளிகளையும் கொண்ட இடைமுகத்தைக் கொண்டிருந்தது.

பின்னர், விண்டோசு 2000இல் இலக்கங்களைக் குழுவாக்கும் முறை அறிமுகப்படுத்தப்பட்டது.

### விண்டோசு 7
[thumb|left|[விண்டோஸ் 7|விண்டோசு 7இல் நிரலாக்குநர் முறை]]
[thumb|left|[விண்டோஸ் 7|விண்டோசு 7இல் அறிவியலியல் முறை]]
விண்டோசு 7இல் கால்குலேட்டரில் நிரலாக்குநர், புள்ளிவிவரங்கள், அலகு மாற்றம், தேதி கணக்கீடு, பணித்தாள்கள் ஆகிய முறைகளும் அறிமுகப்படுத்தப்பட்டுள்ளன.

அத்துடன், நிரலாக்குநரைத் தவிர்ந்த எந்தவொரு எந்தவொரு முறையிலும் கணித்தல் வரலாற்றைப் பார்க்கக்கூடியதாகவுள்ளது. மேலும் பல்தொடுகை முறையையும் விண்டோசு 7இலிருந்து கால்குலேட்டர் ஏற்கின்றது. இக்கால்குலேட்டரில் நிலையான முறையானது எளிய கணிப்பானைப் போல்  6 * 4 + 12 / 4 - 4 * 5 என்று உள்ளிட்டால் 25 என்னும் பெறுமானத்தையே வருவிளைவாகத் தருகின்றது. ஆனால், அறிவியலியல் முறையோ அறிவியலியற்கணிப்பானைப் போன்று,  6 * 4 + 12 / 4 - 4 * 5 என்று உள்ளிட்டால் 7 என்னும் பெறுமானத்தையே வருவிளைவாகத் தருகின்றது.

## மேற்கோள்கள்

பகுப்பு:மைக்ரோசாப்ட்
பகுப்பு:கணித்தல் மென்பொருள்
பகுப்பு:விண்டோசு ஆக்கக்கூறுகள்
இந்திய-பாகிஸ்தானிய எல்லை

**இந்திய-பாகிஸ்தானிய எல்லை** (, ), உள்ளூரில் சர்வதேச எல்லை (IB) எனப்படுவது இந்தியாவிற்கும் பாகிஸ்தானிற்கும் இடைப்பட்ட சர்வதேச எல்லைக்கோடாகும். இது இந்திய மாநிலங்களான பஞ்சாப், ராஜஸ்தான் மற்றும் குஜராத்தையும் பாகிஸ்தான் மாகாணங்களான பஞ்சாப் மற்றும் சிந்துவையும் பிரிக்கிறது. 1947 ஆம் ஆண்டு இந்தியப் பிரிவினையை அடுத்து இந்தியா, (மேற்கு மற்றும் கிழக்கு) பாகிஸ்தான் ஆகிய இரு நாடுகள் உருவான போது இந்த எல்லைக்கோடு உருவானது.  

கட்டுப்பாட்டு கோடு (LoC) இந்தியா நிர்வகிக்கும் ஜம்மு காஷ்மீரையும் பாகிஸ்தான் நிர்வகிக்கும் ஆசாத் காஷ்மீரையும் பிரிக்கிறது.

இந்தியா மற்றும் பாகிஸ்தானைக் கடக்கும் முக்கிய சம்பிரதாய புள்ளியாக உள்ள வாகா ( ) ஆனது இந்த எல்லைக்கோட்டில் அமைந்துள்ளது. 

## காட்சியகம்

## மேற்கோள்கள்

பகுப்பு:இந்தியப் புவியியல்
பகுப்பு:பாக்கித்தானின் புவியியல்
பகுப்பு:பஞ்சாப் (இந்தியா) புவியியல்
சிம்போரசோ (எரிமலை)

**சிம்போரசோ** (*Chimborazo*) என்பது தற்போது இயங்காத நிலையில் உள்ள ஓர் எரிமலை ஆகும். இது எக்குவடோர் நாட்டில் உள்ளது. அந்தீசு மலைத் தொடரில் உள்ள புகழ் வாய்ந்த மலை இதுவாகும். புவியின் நடுவிலிருந்து கூடிய தூரத்தில் உள்ள இடம் இம்மலையின் உச்சியே ஆகும் (புவி கிடையாகச் சற்று நீள்வட்ட வடிவில் உள்ளது.). புவியிலிருந்து விண்வெளிக்கு அருகே உள்ள இடமும் இதுவே. நிலநடுக்கோட்டுக்கு அருகில் இருந்தாலும் இதன் உச்சியானது ஆண்டு முழுவதும் பனியால் மூடப்பட்டிருக்கும். இவ்வெரிமலை கடைசியாக கி. பி. 550 ஆம் ஆண்டு வெடித்தது.

## காட்சியகம்

Image:Vicuña - Chimborazo, Ecuador.jpg|விக்கூனியா, இரண்டில் ஒரு  தென்னமரிக்கக் காட்டுயிரி ஒட்டகமனையிகள் (camelids)
Image:Chimborazofromwest.JPG | மேற்கிலிருந்து சிம்போரசின் தோற்றம்
Image:Volcán Chimborazo desde Guayaquil, Ecuador.jpg |குவயாக்விலிலிருந்து (Guayaquil) காணப்படும் சிம்போரசு
Image:Chimborazo shadow.jpg |சூரியோதயத்தின் போது மலையின் உச்சியிலிருந்து காணப்படும் சிம்போரசின் நிழல்
Image:ChimborazoTungurahua ETM 20010916.jpg | False-colour satellite image of Chimborazo (bright blue mass in the center left) and its neighbour Tungurahua (center right, with plume of ash).
Image:Humboldt-Bonpland Chimborazo.jpg | சிமபோரசோவின் அடிவாரத்தில் அலெக்சாண்டர் வான் உம்போல்ட்டும் ஏமி போன்பலாந்தும்


## குறிப்புகள்

## மேற்கோள்கள்

பகுப்பு:எரிமலைகள்
பகுப்பு:எக்குவடோர்
உயிரினங்களின் வாழ்தகமைப் பிரதேசம்

**வாழ்தகமைப் பிரதேசம்** என்பது, ஒரு நட்சத்திரத்தைச் சூழ உயிரினங்கள் வாழக் கூடிய கோள்கள் காணப்படலாம் எனக் கருதப்படும் விண்வெளிப் பகுதியாகும். சரியான வளி அமுக்கத்துடனும் திரவ நிலையிலுள்ள நீரும் இதில் அனுமானிக்கப்படும். புவியானது சூரியனின் வாழ்தகமைப் பிரதேசத்தில் காணப்படும் கோள் என்பதால் இதனில் உயிரினங்கள் வாழும் தகமை உள்ளது. இக் கோட்பாடு உயிரினங்கள் வாழ்வதற்கு ஏற்ற சூழலை உடைய அண்டவெளிக் கோள்களைக் கண்டுபிடிக்க உதவுகின்றது.

## மேற்கோள்கள்

பகுப்பு:அண்டவியல்
சிப்பாங் மாவட்டம்

**சிப்பாங் மாவட்டம்** என்பது (மலாய்: *Daerah Sepang*; ஆங்கிலம்: *Sepang District*; சீனம்: 雪邦縣) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் பெட்டாலிங் மாவட்டம்; மேற்கில் கோலா லங்காட் மாவட்டம்; வட மேற்கில் கிள்ளான் மாவட்டம்; கிழக்கில் உலு லங்காட் மாவட்டம்; ஆகிய நான்கு மாவட்டங்கள் அமைந்து உள்ளன. இதன் தலைநகரம் சாலாக் திங்கி (*Salak Tinggi*).

மலேசியாவில் பிரபலமான ’சிலிக்கான் பள்ளத்தாக்கு’ என்று அழைக்கப்படும் சைபர்ஜெயா (Cyberjaya) நகரம், இந்தச் சிப்பாங் மாவட்டத்தில் தான் அமைந்து உள்ளது.

## வரலாறு

உலு லங்காட் மாவட்டம் மற்றும் கோலா லங்காட் மாவட்டம் ஆகிய மாவட்டங்களில் இருந்து, 1975 சனவரி மாதம் முதலாம் தேதி, சிப்பாங் மாவட்டம் உருவாக்கப்பட்டது. 2005-ஆம் ஆண்டில் இந்த மாவட்டம் சிப்பாங் நகராட்சி தகுதியைப் பெற்றது.

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) சிப்பாங் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.

## சிலாங்கூர் மாநிலச் சட்டமன்றம்
சிலாங்கூர் மாநிலச் சட்டமன்றத்தில் சிப்பாங் மாவட்டத்தின் பிரதிநிதிகள்; 2018-ஆம் ஆண்டு; மலேசிய தேர்தல் ஆணையம் (*Election Commission of Malaysia*) வெளியிட்ட பொதுத் தேர்தல் முடிவுகள்:

## மேற்கோள்கள்

## வெளி இணைப்புகள்
* Sepang F1 Circuit அதிகாரப்பூர்வ இணையதளம்
* Sepang Town Council website 
* கோலாலம்பூர் பன்னாட்டு வானூர்தி நிலையம்
* KLIA Express Rail Link
* 
* Time To Attack: Sepang! - Malaysia's First Time Attack Series Official Website 

பகுப்பு:சிலாங்கூரின் மாவட்டங்கள்‎
நம்மவர்

**நம்மவர்,** (*Nammavar*) என்பது 1994 ஆம் ஆண்டு வெளிவந்த தமிழ்த் திரைப்படம். இப்படத்தை கே. எஸ். சேதுமாதவன் இயக்க கமலஹாசனும் கௌதமியும் முக்கிய கதாபாத்திரங்களில் நடித்துள்ளனர். இதன் இசையமைப்பாளர் மகேஷ் மகாதேவன். இப்படம் வசூலில் வெற்றிப்படமாக அமையாவிட்டாலும் நல்லதொரு படமென பலராலும் பாராட்டப்பட்டது.

## கதைச் சுருக்கம்
செல்வம் (கமலஹாசன்) கல்லூரியின் புதிய வரலாற்றுப் பேராசிரியர் மற்றும் துணை முதல்வர். அக்கல்லூரியின் செல்வாக்கு படைத்த ஒரு பெரிய மனிதனின் மகன் ரமேஷ் (கரண்). பெற்றோரின் அன்பும் வழிகாட்டலும் சரியான முறையில் கிடைக்காத ரமேஷ் கல்லூரியில் பாதை மாறிச் செல்லும் ஒரு முரட்டு மாணவன். தன்னோடு போகாமல் தனது பணத்தாலும் செல்வாக்காலும் பிற மாணவர்களையும் கெடுக்கிறான், தனக்குப் படியாதவர்களைப் பாடாய்படுத்துகிறான். செல்வத்திற்கும் ரமேஷுக்கும் நடக்கும் மோதல்களும் இறுதியாக செல்வம் அவனை வழிப்படுத்தி, கல்லூரியை எப்படி சரிப்படுத்துகிறார் என்பதுதான் இப்படத்தின் கதை.

## நடித்தவர்கள்
*கமலஹாசன் செல்வமாக
*கௌதமி வசந்தியாக
*நாகேஷ் திரு. ராவ் ஆக
*ஸ்ரீவித்யா
*கரண் ரமேஷாக
*செந்தில் 
*கோவை சரளா
*சந்தான பாரதி
*டெல்லி கணேஷ்
*பிருந்தா நிர்மலாவாக

## படப்பிடிப்பின் முதற்காட்சி
இப்படத்தின் முதல் காட்சியாக, கரண் கல்லூரி மாணவனாகவும் கமலகாசன் ஆசிரியராகவும் வரும் வகுப்பறைக் காட்சி விஜயவாகினி ஸ்டியோவில் படமாக்கப்பட்டது.

## விருதுகள்
*இப்படத்தில் நடித்த நாகேஷுக்கு, சிறந்த குணசித்திர நடிகருக்கான தேசிய விருது கிடைத்தது
* சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு) கிடைத்தது.
*1994 ஆம் ஆண்டின் சிறந்த தமிழ்த் திரைப்படத்துக்கான தேசிய விருது இப்படத்திற்கு கிடைத்தது.

## ஒலிப்பதிவு
இப்படத்தின் 6 பாடல்களும் இசையமைப்பாளர் மகேஷ் மகாதேவனால் இசையமைக்கப்பட்டது. இப்படத்திற்கு இசையமைக்கும் பணியை ஏற்றுக் கொள்வதற்குக் கொஞ்ச நாட்களுக்கு முன்புதான் மகேஷுக்கு இரத்த புற்றுநோய் இருப்பதாகக் கண்டறியப்பட்டது. அவருக்கு மரியாதை செலுத்தும் விதமாகத்தான்  புற்றுநோய் உள்ளவராக கமலஹாசனின் கதாபாத்திரம் அமைக்கப்பட்டுள்ளது என்ற கருத்து நிலவியது. மகேஷ் தான் இறந்து போவதற்கு முன் (2002), கமலஹாசனின் குருதிப்புனல், ஆளவந்தான் படங்களிக்காக இசையமைத்தார். பின்னணிப் பாடகர் சீனிவாஸ் இவரது இசையில்தான் அறிமுகமானார்.
*பூங்குயில் பாடினால் - எஸ். பி. பாலசுப்பிரமணியம், கே. எஸ். சித்ரா
*எதிலும் வாழ்வான் டா - கமலஹாசன், எஸ். பி. பாலசுப்பிரமணியம்
*மண்ணில் எங்கும் - முகமது ரஃபி
*சொர்க்கம் என்பது நமக்கு  - ஸ்ரீநிவாஸ், சுவர்ணலதா
*உடையோடு பிறக்கவில்லை - எஸ். பி. பாலசுப்பிரமணியம், சுஜாதா
*தீம் மியூசிக் (Instrumental Theme Music)

## மேற்கோள்கள்

## வெளி இணைப்புகள்
* 

பகுப்பு:1994 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:கௌதமி நடித்த திரைப்படங்கள்
வீடு (திரைப்படம்)

**வீடு** (*Veedu*) 1988 ஆம் ஆண்டு வெளிவந்த தமிழ்த் திரைப்படம். இத்திரைப்படத்தின் கதை, இயக்கம், ஒளிப்பதிவு, தொகுப்பு ஆகிய நான்கு பொறுப்புகளையும் பாலுமகேந்திரா ஒருவரே ஏற்றுக்கொண்டு திறம்பட செயலாற்றியுள்ளார். இப்படத்தில் சொந்தமாக ஒரு வீடு கட்ட முயற்சிக்கும் நடுத்தர வகைக் குடும்பத்தைச் சேர்ந்த பெண்ணாக நடிகை அர்ச்சனா நடித்திருக்கிறார். இதற்கு இசை அமைத்திருப்பவர் இளையராஜா. இது பாலுமகேந்திராவின் சிறந்த படங்களுள் ஒன்றாகக் கருதப்படுகிறது. இரண்டு தேசிய விருதுகளைப் பெற்றுள்ளது இத்திரைப்படம்.

## கதைச் சுருக்கம்
நடுத்தர வர்க்கத்தைச் சேர்ந்த 22 வயதேயான சுதா (அர்ச்சனா) என்னும் இளம்பெண். அவள் வேலை பார்த்துத்தான் வீட்டின் பாடு கழிகிறது. அவளுடன் அவளுடைய தங்கையும் தாத்தாவும் (சொக்கலிங்க பாகவதர்) இருக்கின்றனர். சுதாவுக்கு ஒரு காதலன் (பானுசந்தர்). அவன் ஒரு நடுத்தர வர்கத்தைச் சேர்ந்தவன், அவனுக்கு திருமண வயதில் இரண்டு தங்கைகள். இந்த நிலையில் அவள் வசிக்கும் வாடகை வீட்டைக் காலி செய்ய வேண்டிய சூழல் வருகிறது. வீடு தேடி அலைகிறாள். சுதா வீடு தேடி அலைந்து சோர்ந்திருக்கும் வேளையில் சொந்த வீடு கட்டினால் என்ன என்று நண்பர் ஒருவர் யோசனை தருகிறார். அவளுக்கும் சரியென்று படுகிறது.  வீடு கட்டத் தேவையான நிலம் (2 கிரவுண்ட்) ஏற்கெனவே அவளிடம் இருக்கிறது. தான் வேலை பார்க்கும் நிறுவனத்தில் வீடு கட்டக் கடன் பெறுகிறாள். எஞ்சிய பணத்துக்கு ஒரு கிரவுண்ட் நிலத்தை விற்கிறார்கள். பல சிக்கல்களுக்கு இடையில் செயலில் இறங்கி, வீடு கட்டத் தொடங்கிய அன்றே மழை வெளுத்து வாங்குகிறது. தொடர்ந்து ஒப்பந்தக்காரரின் திருட்டுத் தனம் தெரியவருகிறது. சிமெண்டையும் ஜல்லியையும் திருடி விற்கிறார்கள். அதைத் தட்டிக்கேட்கும்போது வேலையை அப்படியே விட்டுவிட்டுப் போய்விடுகிறார் அவர். அந்த நேரத்தில் நிலைமையைச் சமாளிக்க உதவுகிறார்கள் சித்தாள் வேலை பார்க்கும் மங்காவும் (பசி சத்யா) மேஸ்திரியும். இடையில் பணப் பிரச்சினை, மனப் பிரச்சினை என்று பலதும் வருகின்றன. அத்தனையையும் சமாளித்து வீட்டை கட்டி முடித்த சமயத்தில் அந்த வீடு கட்டிய நிலம் மாநகர நீர் திட்டத்துக்கானது என்று அரசு சொல்கிறது. தனது வீட்டைக் காப்பாற்ற நீதிமன்றத்தின் படியேறிப் போராடுகிறாள் அவள். 
## நடிகர், நடிகையர்

## பாலுமகேந்திராவின் கூற்று
தனது தாய்க்கு அளிக்கும் அஞ்சலியாக வீடு திரைப்படத்தை பாலு மகேந்திரா கருதுகிறார். தனக்கு எட்டு வயதாக இருக்கும் போது தனது தாய் ஒரு வீடு கட்டுவதில் பட்ட கஷ்டங்களையும் அதனால் அவளது குணமே சற்று மாறுபட்டதையும் குறித்து பாலு மகேந்திரா கூறுவது: "அதற்குப் பின் அவள் அவளாக இல்லை. அடிக்கடி பொறுமையிழந்து கோபப்பட்டாள். எங்களுக்குப் பாடம் சொல்லித்தரவோ எங்களுடன் விளையாடவோ அவளுக்கு நேரமிருக்கவில்லை. அவளது இந்த மாற்றங்கள் என்னைக் குழப்பமடையச் செய்தது. பல ஆண்டுகளுக்குப் பின்னர் வீடு படம் இந்த மாற்றங்களை உயிர்ப்பித்திருக்கிறது." பாலு மகேந்திரா, வீடு மற்றும் சந்தியா ராகம் ஆகிய இரு படங்களையும் தனது படங்களிலேயே தனக்குத் திருப்தி அளித்த படங்கள் எனக் கூறுகிறார்.

## திரையிசை
இத்திரைப்படத்தின் இசையமைப்பாளர் இளையராஜா. இப்படத்தில் பாடல்களே கிடையாது  இதன் திரையிசை முழுவதும் இளையராஜாவின் *ஹவ் டு நேம் இட்* (How To Name It?) ஆல்பத்திலிருந்து அமைந்துள்ளது.

## விருதுகள்
* சிறந்த தமிழ்த் திரைப்படத்திற்கான தேசிய விருது
* சிறந்த நடிகைக்கான தேசிய விருது -அர்ச்சனா.

## மேற்கோள்கள்

## வெளி இணைப்புகள்
* 

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பாலு மகேந்திரா இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:செந்தாமரை நடித்த திரைப்படங்கள்
ஊருக்கு நூறு பேர்

**ஊருக்கு நூறு பேர்** (*Oorukku Nooru per*) 2001 ஆம் ஆண்டு வெளிவந்த தமிழ்த் திரைப்படம் ஜெயகாந்தனின் *ஊருக்கு நூறு பேர்* (ஆண்டு-1976) என்ற புதினத்தை அடிப்படையாகக் கொண்டு பி. லெனினால் இயக்கப்பட்ட படம். ஒரு இளங்கலைஞன் பாலன் (கௌஷிக்) சமுதாயத்தில் நிலவும் அரசியல் சூழ்நிலையால் பாதிக்கப்பட்டு, ஊருக்கு நூறு பேர் என்ற புரட்சி அமைப்பில் சேர்கிறான். அதில் ஒரு மதகுருவை தற்செயலாகக் கொல்ல நேரிடுகிறது. அவனுக்கு மரணதண்டனை விதிக்கப்படுகிறது. இப்படம் மரணதண்டனை குறித்த விஷயங்களை அலசுகிறது.

இப்படத்திற்கு நல்ல வரவேற்புக் கிடத்தது. 2002 ஆம் ஆண்டில் நடைபெற்ற 49 ஆவது திரைப்பட விழாவில் சிறந்த தமிழ்த் திரைப்படத்துக்கான தேசிய விருதும் சிறந்த இயக்குனருக்கான தேசிய விருதும் இத்திரைப்படத்திற்குக் கிடைத்தன.

## மேற்கோள்கள்

## வெளி இணைப்புகள்
*http://www.nfdcindia.com/view_film.php?film_id=128&categories_id=6
*BFI entry for Ooruku Nooruper 
*Review 

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இராகுல கல்லூரி

**இராகுல கல்லூரி** (*Rahula College*, , இராகுல வித்தியாலயம்) இலங்கையின் மாத்தறை மாவட்டத்தில் அமைந்துள்ள ஆண்கள் பாடசாலையாகும், இது துவக்கத்தில் ஒரு பௌத்த பாடசாலையாக இருந்தாலும், தற்போது இலங்கை அரசினால் நடத்தப்படும் ஒரு தேசியப் பாடசாலை ஆகும். இது தேசிய பாடசாலையாக மாற்றப்பட்ட முதல் பாடசாலைகளுள் ஒன்றாக இருந்தது. ராகுல கல்லூரியில் இரண்டு பிரிவுகள் உள்ளன. ஆரம்ப பிரிவில் தரம் 1 முதல் தரம் 5 வரையிலான மாணவர்களும் இரண்டாம் நிலை பிரிவில் தரம் 6 முதல் தரம் 13 வரையிலான மாணவர்களும் கற்கின்றனர்.

## கல்லூரி இல்லங்கள்
கல்லூரி இல்லங்களும் அவற்றின் நிறங்களும்:
* **அசோக்கா** : சிவப்பு 
* **கெமுனு** : நீலம் 
* **பராக்கிரம** : மஞ்சள் 
* **விசய** : பச்சை 

## விளையாட்டுக்கள்
* தடகளம்
* கூடைப்பந்து
* குத்துச்சண்டை
* சதுரங்கம்
* துடுப்பாட்டம்
* ரக்பி
* காற்பந்தாட்டம் 
* நீச்சல்
* கைப்பந்தாட்டம்

## வெளி இணைப்புகள்
* 
* Rahula College's SchoolNet website 
* RahulaTV

பகுப்பு:இலங்கையின் தேசிய பாடசாலைகள்
பகுப்பு:மாத்தறை மாவட்டப் பாடசாலைகள்
பகுப்பு:இலங்கையின் பௌத்தப் பாடசாலைகள்
ஹவுஸ்புல் (திரைப்படம்)

**ஹவுஸ்புல்** (*Housefull*)  1999 ஆம் ஆண்டு வெளிவந்த தமிழ் திரைப்படம். இது ரா. பார்த்திபன்  இயக்கிய படம். இப்படத்தில் ரா. பார்த்திபன், விக்ரம், சுவலட்சுமி, ஆகியோர் முக்கிய கதாபாத்திரங்களில் நடித்துள்ளனர். பாடல்களுக்கு இசையும் பின்னணி இசையும் இளையராஜாவால் அமைக்கப்பட்டுள்ளது. இத்திரைப்படம் சிறந்த தமிழ்த் திரைப்படத்துக்கான தேசிய விருது பெற்றுள்ளது.

## கதைச் சுருக்கம்
பார்த்திபன் ஒரு திரைப்பட அரங்கத்தின் சொந்தக்காரர் **அய்யா**வாக நடித்திருக்கிறார். ஒரு நாள் திரைப்படம் ஓடிக் கொண்டிருக்கும் போது அரங்கினுள் வெடிகுண்டு வைக்கப்பட்டிருக்கும் செய்தி தெரியவருகிறது. காவல் அதிகாரிகள் படம் பார்த்துக் கொண்டிருக்கும் மக்கள் அறியாமலேயே வெடிகுண்டைச் செயலிழக்கச் செய்ய நினைக்கின்றனர். அரங்கினுள் படம் பார்த்துக் கொண்டிருப்பவர்களுள் ஒருவராக விக்ரமும் அரங்குக்கு வெளியே செய்தி அறிந்து தவிக்கும் அவரது காதலியாக சுவலட்சுமியும் நடித்திருக்கிறார்கள். அய்யாவின் முன்னாள் மனைவி (நடிகை ஜெயந்தி) காவல்துறையினரின் ஆலோசனைக்கு எதிராக அரங்கினுள் உள்ள மக்களை வெளியேற்றி விடும்படி அய்யாவிடம் மன்றாடுகிறாள். அய்யா ஒரு முடிவுக்கு வரும் தருணத்தில் சுவலட்சுமியால் விக்ரமுக்கு செய்தி தெரிய எல்லா மக்களுக்கும் தெரிந்து விடுகிறது. அரங்கத்திலிருந்து வெளியேற கதவை நோக்கி ஒரே தள்ளு-முள்ளு நெரிசல். இப்பிரச்சனை எவ்வாறு முடிவுக்கு வருகிறது என்பதுதான் கதையின் உச்சகட்டம். இப்படத்தில் ரோஜா பத்திரிக்கை நிருபராக வருகிறார்.

## நடிகர்கள்
*பார்த்திபன் *அய்யா*வாக
*விக்ரம் *ஹமீதாக*
*ரோஜா
*சுவலட்சுமி
*வடிவேலு
*ஐஸ்வர்யா
*பசுபதி வில்லனாக

## மேற்கோள்கள்

பகுப்பு:1999 திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
அன்ட்ரேசபிள் (திரைப்படம்)

**அன்ட்ரேசபிள்** (Untraceable) என்பது 2008 ஆம் ஆண்டு வெளிவந்த ஹாலிவுட் திரைப்படமாகும். மனநலம் பாதிக்கப்பட்ட ஒரு இளைஞன் இணையத்தைப் பயன்படுத்தி நடத்தும் தொடர்கொலைகளை மையமாக வைத்து எடுக்கப்பட்ட திரைப்படம். கிரிகோரி ஹாப்ளிட் இயக்கிய இந்த படத்தில் முக்கிய பாத்திரங்களாக டயான் லேன், காலின் ஹாங்க்ஸ், பில்லி பர்க் போன்றோர் நடித்துள்ளனர். பிறருக்கு நேரும் துயரைக் காண மக்கள் காட்டும் மித மிஞ்சிய ஆர்வத்தினைச் சாடி எடுக்கப்பட்ட படம்.

## கதை
அமெரிக்காவின் ஓரிகன் மாகாணம் போர்ட்லாண்டு நகரில் வசித்து வரும் இளைஞன் ஒருவன் தனது தந்தையின் தற்கொலையை உலகிற்கு வெளிச்சமிட்டு காட்டும் ஊடகத்தின் மீது கோபம் கொள்கிறான். தந்தையின் தற்கொலையைச் செய்தியாக வழங்கிய செய்திக் குழுவை சேர்ந்தவர்களை ஒவ்வொருவராகக் கடத்துகிறான். ஒரு இணைய தளம் ஒன்றைத் தொடங்கி அதில் தாம் கடத்திய நபர்களைத் துன்புறுத்தி அதை நேரடி ஒளிபரப்பு செய்கிறான். பார்வையாளர்கள் எண்ணிக்கை கூடும் போது அதுவே கடத்தப்பட்டவர்கள் இறப்பதற்குக் காரணமாகும்படி கருவிகளை ஒரு பொறிபோல் வடிவமைக்கிறான். இணைய தளத்தில் பார்வையாளர்கள் எண்ணிக்கை கூடுவதைப் பொறுத்து அவன் வடிவமைத்த கருவிகள் செயல்படுகின்றன. இதனால் கடத்தப்பட்டவர்கள் சிறிது சிறிதாக கொடுமைப்படுத்தப்பட்டுக் கொல்லப்படுகின்றனர். முடிவில் இணைய குற்றங்களைத் துப்பறியும் பெண் அதிகாரி டயான் லேன் இவரைக் கண்டுபிடிக்கிறார். ஆனால் டயான் லேனும் கடத்தப்பட்டுக் கொடுமைப்படுத்தப்படுகிறார். போராடித் தன்னைக் காத்துக்கொள்வதுடன் இளைஞரையும் சுட்டுக் கொள்கிறார்.

## சமூக கருத்து
* ஒரு செய்தியை மூடி மறைப்பதற்காக எடுக்கும் முயற்சிகள் ஒரு சில நேரம் எதிர் வினை புரிந்து அந்த செய்தி அதிகளவில் பரவிவிடுகிறது என்ற ஸ்ட்ரெயிசண்ட் விளைவு (Streisand effect) இந்தப் படத்தில் காட்டப்பட்டுள்ளது.
* பிறரின் வாழ்வில் நடக்கும் பெருந்துயரங்களைத் தெரிந்துகொள்வதில் மக்கள் காட்டும் அதீத ஆர்வத்தைச் சுட்டிக் காட்டும் கருத்தும் இந்தத் திரைப்படத்தில் கையாளப்பட்டுள்ளது.

## மேற்கோள்கள்

## வெளியிணைப்புகள்

* 
* 
* 
* 
* 

பகுப்பு:2008 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
இந்திர சாகர் அணை

**இந்திரா சாகர் அணை** இந்தியாவில் மத்திய பிரதேசம் கந்த்வா மாவட்டத்தில் உள்ள நர்மதை ஆற்றின் குறுக்கே அமைக்கப்பட்டது. இந்த அணை மத்திய பிரதேச மாநிலத்தின் பல்நோக்கு வளர்ச்சித்திட்டத்தின் கீழ் கட்டப்பட்டது ஆகும். 92 மீ உயரம் மற்றும் 653 மீ நீளம் கொண்ட இந்த அணை, உறுதியான கான்க்ரீட் கட்டுமானமாகும். ஆண்டு உற்பத்தியாக 2700 மில்லியன் யூனிட் மின்சாரம் தயாரிக்கப்படுகிறது. 12.200.000.000 கன.மீ நீர்த்தேக்கச் சக்தி கொண்டது.

## மேற்கோள்கள்

## வெளியிணைப்புகள்
* http://www.narmada.org/nvdp.dams/indira-sagar/index.html 
* http://www.narmada.org/nvdp.dams/indira-sagar/Indirasagarfacts.pdf 

பகுப்பு:மத்தியப் பிரதேச அணைகள்
பகுப்பு:நருமதை ஆற்றின் குறுக்கே கட்டப்பட்ட அணைகள்
அன்னை பூபதி தமிழ்க்கலைக்கூடம்

400px|right
**அன்னைபூபதி தமிழ்க்கலைக்கூடம்** (*Annai Poopathi Tamilsk Kultursenter*) என்பது நோர்வே நாட்டில் இயங்கி வரும் தமிழ்க் கல்வி மையமாகும். இது நாட்டின் பல பாகங்களிலுமாக 14 வளாகங்களைக் கொண்டு இயங்கி வருகின்றது. மட்டக்களப்பில் சாகும்வரை உண்ணாநோன்பிருந்து உயிர் நீத்த அன்னை பூபதி நினைவாக அவரது பெயரில் இக்கல்வி நிலையம் விளங்கி வருகிறது.

## வரலாறு
நோர்வே நாட்டிலே புலம் பெயர் தமிழ்ப் பிள்ளைகளுக்குத் தமிழ்மொழிக் கல்வியின் தேவையினையும், அதற்கான ஒரு கல்விக்கூடத்தின் அவசியத்தினையும் உணர்ந்த தமிழர் ஒருங்கிணைப்புக் குழுவினர் அன்னை பூபதி தமிழ்க் கலைக்கூடத்தை நிறுவினர். இது 1992 பெப்ரவரி 1 இல் 22 மாணவர்களுடன் Linderud Vidregående Skole இல் அருட்திரு அருளானந்தம் அவர்களால் ஆரம்பித்து வைக்கப்பட்டது.

ஆரம்பகாலத்திலே தமிழ்மொழியோடு, சைவசமயம், கிறித்தவம், இழை, நடனம், மிருதங்கம் ஆகிய பாடங்கள் போதிக்கப்பட்டன. 22 மாணவர்கள் ஆறு மாதங்களில் 90 மாணவர்களாக வளர்ச்சி கண்டபோது இரு இல்லங்களுக்கிடையே இல்லவிளையாட்டுப் போட்டி சிறப்பாக நடாத்தப்பட்டது. 1994 இல் இல் ”மழலைப்பூக்கள்”, ”மழலைப்பூங்கா”எனும் இரு சிறுவர் பாடல் ஒலி இழைகள் வெளியிடப்பட்டன. 1995 இல் ஞாயிறு உதவிப்பாடத்திட்ட வகுப்புக்கள் ஆரம்பித்து வைக்கப்பட்டன. அதில் பிற மொழி பேசும் மாணவர்களும் இணைந்துகொண்டனர். 1996 இல் ”தமிழ் அமுது” எனும் தமிழ்ப் பாடநூல் வெளியிடப்பட்டது. 1998 ஆம் ஆண்டில் பத்தாம் வகுப்பு நிறைவு செய்து செல்லும் மாணவர்களுக்கு சிறப்புச் சான்றிதழ் வழங்கும் திட்டம் நடைமுறைக்கு வந்தது.

1999 ஆம் ஆண்டில் ”Rommen” என்ற இடத்தில் சொந்தமாக ஒரு கட்டடத் தொகுதி இம் மையத்திற்காக வாங்கப்பட்டது. 09.11.2000 இல் நகர முதல்வர் Per Ditlev Simonsen இம்மையத்தைத் திறந்து வைத்தார். 2001 இல் தமிழ்க் கலைக்கூடத்தின் புதிய கிளை வளாகமாக தொய்யன் வளாகம் உருவானது. 2002 இல் லோறன்ன்ஸ்கூக் வளாகம், திறமன் வளாகம் ஆரம்பிக்கப்பட்டன. 2012 இல் அன்னை பூபதி தமிழ்க் கலைக்கூட மொட்டன்ஸ்றூட் வளாகம் ஸ்ரேன் புறோத்தன் நோர்வேயிய பாடசாலையில் ஆரம்பமானது.

## பாடத்திட்டம்

## வெளி இணைப்புகள்
* அன்னைபூபதி தமிழ்க் கலைக்கூடம் - நோர்வே
* அன்னைபூபதி தமிழ்க் கலைக்கூடம் 

பகுப்பு:நோர்வேத் தமிழர் அமைப்புகள்
பகுப்பு:நோர்வேயில் தமிழ் கல்வி
கோய்னா அணை

**கோய்னா அணை** இந்தியாவின் மகாராட்டிர மாநிலத்தில் சாத்தாரா மாவட்டத்தில் பாயும் கோய்னா  ஆற்றின் குறுக்கே கட்டப்பட்டுள்ள அணையாகும். கோய்னா நீர் மின்சார திட்டத்தின் கீழ் கட்டப்பட்டது கோய்னா அணையாகும். இந்த பெரிய அணை நான்கு அணைகளை உள்ளடக்கியது.  1920 மெகாவாட் மின் உற்பத்தித் திறன் கொண்டது. திட்ட மின்சார உற்பத்தி நான்கு நிலைகளில் நடைபெறுகிறது.10 திசம்பர் 1967 ம் ஆண்டு அணையில் நிரம்பிய நீ்ர்மட்டத்தினால் நிலநடுக்கம் ஏற்பட்டு 200 பேர் இறப்பு,1500 பேருக்கு காயம் முதலியன ஏற்பட்டது.1500 கி.மீ அளவிற்கு  சுற்றுப்பகுதியில் நிலநடுக்கம் ஏற்பட்டது.நிலநடுக்க நடுவத்தில் 7.5 மாக்னடியுட் அளவில் ஏற்பட்டதாகக் கண்டறியப்பட்டது.மகாராஷ்டிராவின் முக்கியமான அணைகளில் இதுவும் ஒன்றாகும்.

## மேற்கோள்

பகுப்பு:மகாராட்டிர அணைகள்
பகுப்பு:சாத்தாரா மாவட்டம்
மெக்சிகோவிலுள்ள உலகப் பாரம்பரியக் களங்கள்

யுனெஸ்கோவினால் நிர்வகிக்கப்படும் உலக பாரம்பரியக் களங்களில் ஆறாவது மிக அதிகமான களங்கள் காணப்படுவது மெக்சிகோவில் ஆகும். மெக்சிக்கோவில் பண்டையப் பண்பாட்டு தியோத்திவாக்கன் நகரம், ஞாயிற்றுப் பிரமிடு மற்றும் சந்திரப் பிரமிடுகள் உள்ளது.  இதனால் இது உலக பாரம்பரியக் களங்களின் பட்டியலில் ஆறாவது இடத்தில் உள்ளது. அமெரிக்காவிலேயே மிக அதிகளவில் பாரம்பரியக் களங்களைக் கொண்ட நாடும் இதுவேயாகும். இங்கே 27 பண்பாட்டுக் களங்களும், 4 இயற்கைக் களங்களுமாக, எல்லாமாக 31 பாரம்பரியக் களங்கள் காணப்படுகின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை மெக்சிகோ பெப்ரவரி 23, 1984 இல் ஏற்றுக் கொண்டது.
## மெக்சிக்கோவின் முதன்மை உலகப் பாரம்பரியக் களங்கள்
* ஞாயிற்றுப் பிரமிடு 
* சந்திரப் பிரமிடு
* தியோத்திவாக்கன்

## படத்தொகுப்பு

File:Agave fields hill.jpg|Agave field near Tequila, 28 February 2005

File:Mexico xochicalco ballgame.JPG|Ballcourt at Xochicalco, 29 October 2005
File:View_from_Pyramide_de_la_luna.jpg| பண்டைய தியோத்திவாக்கன் நகரம்
File:El_Tajín_1.jpg|El Tajín Ruins in Veracruz
File:Palenque_ruins_web.jpg|Palenque ruins in Chiapas
|Chichen Itza "el Castillo" pyramid
File:Iglesia de Puebla.jpg|Puebla historical center
File:Hospicio Cabañas.JPG|Hospicio Cabañas in Guadalajara
File:Sierra gorda.jpg|Franciscan Missions in the Sierra Gorda


## மேற்கோள்கள்

*
பகுப்பு:மெக்சிக்கோ
செருமனியிலுள்ள உலகப் பாரம்பரியக் களங்கள்

யுனெஸ்கோவினால் நிர்வகிக்கப்படும் உலக பாரம்பரியக் களங்களில் ஐந்தாவது மிக அதிகமான களங்கள் காணப்படுவது செருமனியில் ஆகும். இதனால் இது உலக பாரம்பரியக் களங்களின் பட்டியலில் ஐந்தாவது இடத்தில் உள்ளது. இங்கே 37 பாரம்பரியக் களங்கள் காணப்படுகின்றன. இவற்றில் 34 பண்பாட்டுக் களங்களும், 3 இயற்கைக் களங்களும். 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை செருமனி ஆகஸ்ட் 23, 1976 இல் ஏற்றுக் கொண்டது

## பண்பாட்டுக் களங்கள்
*Aachen Cathedral (1978)
*Abbey and Altenmünster of Lorsch (1991)
*Bauhaus and its Sites in Weimar and Dessau (1996)
*Berlin Modernism Housing Estates (2008)
*Castles of Augustusburg and Falkenlust at Brühl (1984)
*Classical Weimar (1998)
*Collegiate Church, Castle and Old Town of Quedlinburg (1994)
*Cologne Cathedral (1996)
*Fagus Factory in Alfeld (2011)
*Frontiers of the Roman Empire (1987)
*Garden Kingdom of Dessau-Wörlitz (2000)
*Hanseatic City of Lübeck (1987)
*Historic Centres of Stralsund and Wismar (2002)
*Luther Memorials in Eisleben and Wittenberg (1996)
*Margravial Opera House Bayreuth (2012)
*Maulbronn Monastery Complex (1993)
*Mines of Rammelsberg, Historic Town of Goslar and Upper Harz Water Management System (1992)
*Monastic Island of Reichenau (2000)
*Museumsinsel (Museum Island), Berlin (1999)
*Muskauer Park / Park Mużakowski (2004)
*Old town of Regensburg with Stadtamhof (2006)
*Palaces and Parks of Potsdam and Berlin (1990)
*Pilgrimage Church of Wies (1983)
*Prehistoric Pile dwellings around the Alps (2011)
*Roman Monuments, Cathedral of St Peter and Church of Our Lady in Trier (1986)
*Speyer Cathedral (1981)
*St Mary's Cathedral and St Michael's Church at Hildesheim (1985)
*Town Hall and Roland on the Marketplace of Bremen (2004)
*Town of Bamberg (1993)
*Upper Middle Rhine Valley (2002)
*Völklingen Ironworks (1994)
*Wartburg Castle (1999)
*Würzburg Residence with the Court Gardens and Residence Square (1981)
*Zollverein Coal Mine Industrial Complex in Essen (2001)

## இயற்கைக் களங்கள்
*Messel Pit Fossil Site (1995)
*Primeval Beech Forests of the Carpathians and the Ancient Beech Forests of Germany (2007)
*The Wadden Sea (2009)

## முன்மொழியப்பட்ட ஆய்வுநிலையிலிருக்கும் களங்கள் (10)
*Heidelberg Castle and Old Town (1999) 
*Schwetzingen: A Prince Elector's Summer Residence - garden design and Freemasonic allusions (1999) 
*Mining and Cultural Landscape (1999) 
*Westwork and Civitas Corvey (1999) 
*Speicherstadt and Chilehaus with Kontorhaus District (1999) 
*Francke Foundation Buildings (1999) 
*The Naumburg Cathedral and the landscape of the rivers Saale and Unstrut an important dominion in the *High Middle Ages (1999) 
*L’œuvre architecturale et urbaine de Le Corbusier – deux maisons du Weissenhof-Siedlung à Stuttgart (2007) 
*Water features and Hercules within the Bergpark Wilhelmshöhe (2010) 
*VIKING MONUMENTS AND SITES / Danevirke and Hedeby (2011)

## மேற்கோள்கள்

பகுப்பு:செருமனிய உலகப் பாரம்பரியக் களங்கள்
பகுப்பு:செருமனி
சீனாவிலுள்ள உலகப் பாரம்பரியக் களங்கள்

[thumb|200px|[சீனப் பெருஞ் சுவர்]]
யுனெஸ்கோவினால் நிர்வகிக்கப்படும் உலக பாரம்பரியக் களங்களில் மூன்றாவது மிக அதிகமான களங்கள் காணப்படுவது சீனாவிலாகும். இதனால் இது உலக பாரம்பரியக் களங்களின் பட்டியலில் மூன்றாவது  இடத்தில் உள்ளது. இங்கே 43 பாரம்பரியக் களங்கள் காணப்படுகின்றன. இவற்றில் 30 பண்பாட்டுக் களங்களும், 9 இயற்கைக் களங்களும், 4 கலப்பும்  இருக்கின்றன. இவை சீனாவின் மிக முக்கியமான பெறுமதி வாய்ந்த சுற்றுலா மையங்களை உள்ளடக்கி இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை சீனா டிசம்பர் 12, 1985 இல் ஏற்றுக் கொண்டது.

1985 இல் உலக கலாசார மற்றும் இயற்கை மரபு பாதுகாப்பு தொடர்பான மாநாட்டில் ஏற்பட்ட ஓர் ஒப்பந்தத்தின் படி
அக்டோபர் 29, 1999 சீனா யுனெஸ்கோவின் ஒப்புதலால் உலக பாரம்பரிய குழு உறுப்பினர் நாடாக ஆனது. 1986 ஆம் ஆண்டில் இருந்தே சீனா தனது நாட்டிலுள்ள உலக பாரம்பரிய மரபுக் களங்களை அடையாளம் கண்டு பரிந்துரைக்கத் தொடங்கியது.

## பட்டியல்

:***' = உலக பண்பாட்டுக் களம்
:***' = உலக இயற்கைக் களம்
:**** = உலக பண்பாட்டு, இயற்கைக் களம் (கலப்பு)
குறிப்பிட்ட களங்கள் உலகப் பாரம்பரியக் களங்கள் பட்டியலில் இணைக்கப்பட்ட காலக்கோட்டின் அடிப்படையில் வரிசைப்படுத்தப்பட்டுள்ளன.

## மேற்கோள்கள்

பகுப்பு:சீனாவில் உள்ள உலக பாரம்பரியக் களங்கள்
அந்தூரியம்

***அந்தூரியம்*** (;) ஏரேசியேக் குடும்பத்தைதைச் சேர்ந்த சுமார் 600-800 உபகுலவகைகளைக் கொண்ட பெரிய இனமாகும். இது மடலிப் பூந்துணர் வகைக்குரியது.

## வளரியல்பு
**அந்தூரியம்**, என்றும் பசுமையான செடியாக, ஏறியாக, எனப் பல்வேறு வகையில் வளரக்கூடியது. நிலம்படரியாகவும் அரைஏறித்தாவரமாகவும் என பல்வேறு நிலவாழ்க்கைக்குரிய வாழியல்புகளைக் கொண்டது. சில பாறைகளில் வளர்பவையாகக் காணப்படும். இவற்றின் தண்டுகள் 15 முதல்30&nbsp;cm வரை குறுகியததிலிருந்து நீண்டதாயிருக்கும். தண்டின் இறுதியில் காணப்படும் தனியிலை வேறுபட்ட வடிவங்களில் காணப்படலாம்.

## பூத்தல் மற்றும் காய்த்தல்
அந்தூரியம் 3மி.மீ வரையான அளவுடைய சிறிய பூக்களைக் கொண்டது. பூக்கள் சாற்றுத்தன்மையான பாளையின் நெருக்கமாக ஒழுங்குபடுத்தப்பட்டிருக்கும்.

## செய்கைமுறை
அந்தூரியம் வீடுகளில் உள்ளகத் தாவரமாகவும் வெளிச்சூழலில் மெல்லியதான நிழல் படுத்தப்பட்ட சூழலில் தரையிலும் சாடிகளிலும் வளர்க்கப்படக் கூடியது. அந்தூரியம் கிரிஸ்ராலியம் அதனது கடும்பச்சையான, பெரிய, மினுக்கமுள்ள இலைக்காகவும் வெள்ளி நிறமுள்ள நரம்புகளுக்கும் பிரபல்லியமானது.

## படத்தொகுப்பு

Image:Anthurium digitatum0.jpg|*Anthurium digitatum* - விபரம்
Image:Anthurium-digitatum2.jpg|*Anthurium digitatum* - habit
Image:Anthurium.andraeanum1web.jpg|Flamingo Lily (*Anthurium andreanum*)
Image:Anthurium_Flower.JPG
File:WhiteAnthurium.jpg|பச்சை அந்தூரியம், மலேசியாவில்
File:WhiteAnthurium2.jpg|வெள்ளை அந்தூரியம், மலேசியாவில்
File:White Anthurium.JPG|வெள்ளை அந்தூரியம், கேரளாவில்
File:Anthurrium.JPG|கன்னியாகுமரியில்


## மேற்கோள்கள்

பகுப்பு:பூக்கும் தாவரங்கள்
பகுப்பு:மலர்கள்
கலிலியின் நிலவுகள்

**கலிலியின் நிலவுகள்** என்பது ஜனவரி 1610ஆம் ஆண்டில் கலிலியோ கலிலியால் கண்டுபிடிக்கப்பட்ட வியாழனின் நிலவுகள் ஆகும். வியாழனின் 63 நிலவுகளில் இந்த நான்கு நிலவுகளே பெரியவையும், சாதாரண தொலை நோக்கியாலும் அவதானிக்கப்படக்கூடியவை ஆகும். இவை ஐஓ, யுரோப்பா, கனிமீடு மற்றும் காலிஸ்டோ ஆகும். இவை அனைத்தும் குறுங்கோள்களை விடவும் பெரியவை என்பது குறிப்பிடத்தக்கது. குறிப்பாக கனிமிடு ஆனது புதன் கோளை விடவும் பெரியதாகும், இதுவே ஞாயிற்றுத் தொகுதியிலேயே மிகப் பெரிய துணைக்கோளாகும்.கலிலியோ தானே உருவாக்கிய தொலைநோக்கியால் இவற்றைக் கண்டுபிடித்தார்.

## மேற்கோள்களும் குறிப்புக்களும்


பகுப்பு:வியாழனின் நிலவுகள்
பகுப்பு:கலிலியோ கலிலி
பகுப்பு:கலீலியின் நிலவுகள்
சின்னகரம்

**சின்னகரம்** என்பது தமிழ்நாட்டில், விழுப்புரம் மாவட்டம், செஞ்சி வட்டத்தைச் சேர்ந்த ஒரு சிறிய கிராமம் ஆகும். 2011 ஆம் ஆண்டு மக்கள்தொகைக் கணக்கெடுப்பின்படி, இங்கு மக்கள் தொகை எழுநூறு ஆக இருக்கிறது. இந்தக் கிராமத்தின் முக்கியமான தொழில் விவசாயம் ஆகும்.

## அமைவிடம்

செஞ்சிக்கு வடக்கே 12 கிலோமீட்டர் தொலைவில், பென்னகர் கிராமத்திற்கு அருகில் இந்த ஊர் அமைந்துள்ளது. 

## போக்குவரத்து

செஞ்சியில் இருந்து பென்னகர் வழியாக தேசூர் செல்லும் பேருந்துகள் (நகர பேருந்து எண்:12 மற்றும் தனியார் பேருந்து் ஒன்று) இந்த ஊருக்குச் செல்கின்றன.

பகுப்பு:விழுப்புரம் மாவட்டத்திலுள்ள கிராமங்கள்
புறவன்கூடு

குறிப்பிட்ட விலங்குகளின் உடலுக்கு வெளியில் அமைந்திருந்து, அவற்றின் உடலுக்கு உறுதியையும், ஆதரவையும், பாதுகாப்பையும் வழங்கும் வன்கூடே **புறவன்கூடு** எனப்படும். இவை பொதுவாக *ஓடு* என்றும் அழைக்கப்படும். இவ்வகை வன்கூடானது பூச்சிகள், மற்றும் நண்டு, இறால் போன்ற ஓடுடைய இனங்கள் (Crustacean) வகையைச் சேர்ந்த உயிரினங்களை உள்ளடக்கிய கணுக்காலிகளிலும், நத்தை போன்ற சிலவகை மெல்லுடலிகளிலும் காணப்படும். பாதுகாப்பை வழங்குவது இதன் முக்கிய தொழிலாகும். பூச்சிகளின் புறவன்கூடு கைற்றினால் ஆக்கப்பட்டிருப்பதோடு நத்தையின் புறவன்கூடு கல்சியம் கார்பனேற்றால் ஆக்கப்பட்டிருக்கும்.

## மேற்கோள்கள்

பகுப்பு:மெல்லுடலிகள்
பகுப்பு:பூச்சிகள்
பகுப்பு:விலங்கின உடற்கூற்றியல்
பகுப்பு:ஓடுடைய கணுக்காலிகள்
குளவி (பூச்சி)

**குளவி** என்பது ***ஹிம்னோட்பெரா*** வகுப்பை சேர்ந்த ஒரு பூச்சியினம் ஆகும்.இவை தேனீயுமல்லாத எறும்புமல்லாத ***அபோக்ரிட்டா*** எனும் துணை வரிசையை சேர்ந்தவை.இவை சில வேளைகளில் கூட்டமாகவும் சிலவேளைகளில் தனியாகவும் வாழ்பவை. குளவிகள் கவர்ச்சியான வண்ணங்களில் இருக்கின்றன. இளம் மஞ்சள், அடர் பழுப்பு, மெட்டலிக் புளூ, ஆழ்சிவப்பு, கறுப்பு மற்றும் வரி வடிங்களிலும் உள்ளன. இவற்றிக்கு தலை, மார்பு, வயிறு என மூன்று பகுதிகள் பிரிக்கப்பட்டாலும் மற்ற பூச்சிகளைப் போல் இல்லாமல் மார்பையும், வயிற்றையும் இணைக்க ஒரு மெல்லிய இடுப்பு இருக்கிறது. உறுதியான புறத்தோல் உள்ளது. உணவுகளை அரைக்க வலிய தாடைகளுடன் கூடிய வாய், பல கூட்டுக் கண்கள், இரண்டு ஜோடி இறக்கைகள், மூன்று ஜோடி கால்களும் உள்ளன. 12 முதல் 13வரை உணர்கொம்புகள் உள்ளன. இதன் வால் முனைப்பகுதிகளில் பெண்குளவிகளுக்கு விஷக்கொடுக்குகள் உண்டு. இதுவரை கண்டறியப்பட்ட 10 ஆயிரத்துக்கும் மேற்பட்ட குளவி இனங்களில் சுமார் 9000 ரகங்கள் தனித்து வாழக்கூடியன.

பகுப்பு:பூச்சிகள்
பிறழ்சொல்

**பிறழ்சொல்** என்பது ஒரு சொல் விளையாட்டு. ஒரு சொல்லின் எழுத்துகளை இடம் மாற்றியமைத்தால் வேறு சொல் கிடைக்கும். இச்சொல்லே பிறழ்கிளவி அல்லது பிறழ்சொல் எனப்படும். ஒரு பிறழ்சொல்லைப் பெற மூலச் சொல்லின் எழுத்துகளை இடம் மாற்றம் மட்டுமே செய்ய வேண்டும். கூடுதலாக எழுத்துகளைச் சேர்த்தாலோ, குறைத்தாலோ, கிடைக்கும் சொல் குறையுள்ள பிறழ்சொல் ஆகிவிடும்.

## தமிழில் பிறழ்சொற்கள்
தமிழில் நிறைய பிறழ்சொற்கள் உள்ளன.  எ.டு: வதம் - தவம்.

## ஆங்கிலத்தில் பிறழ்சொற்கள்
ஆங்கிலத்தில் பிறழ்சொற்கள் சொற்களைக் கொண்டோ, ஒரு சொற்றொடரைக் கொண்டோ உள்ளன.
குறிப்பிடத் தக்க சொற்றொடர்கள்:
George Bush = He bugs Gore
Madonna Louise Ciccone = Occasional nude income or One cool dance musician
William Shakespeare = I am a weakish speller
Roger Meddows Taylor = Great words or melody

## மேலும் பார்க்க
* மாலை மாற்று, ஒரு சொல்லை எந்த திசையில் இருந்து படித்தாலும் அதே சொல்தான் கிடைக்கும்.

பகுப்பு:மொழியியல்
எதிர்வுப் பெறுமதி

நிகழ்தகவு கோட்பாட்டில், ஓர் எழுமாற்று மாறியின் **எதிர்வுப் பெறுமதி** (அல்லது **எதிர்பார்ப்பு மதிப்பு** அல்லது எதிர்வுப் பெறுமானம் அல்லது இடை அல்லது சராசரி மதிப்பு, *expected value* அல்லது *mean*) என்பது எழுமாற்று மாறி எடுக்கக்கூடிய அனைத்து சாத்தியமான பெறுமானங்களினதும் எடையிடப்பட்ட சராசரி ஆகும்.

எழுமாற்றுமாறியின் எதிர்வுப் பெறுமதியைக் கணக்கிடும் முறை:
: 
    \operatorname{E}[X] = x_1p_1 + x_2p_2 + \dotsb + x_kp_k \;.
  
எழுமாற்றுமாறி *X* ஆனது *x*1 எனும் பெறுமதியை *p*1 எனும் நிகழ்தகவுடனும், *x*2 இனை *p*2 எனும் நிகழ்தகவுடனும், அப்படிச்சென்று, *x<sub>k</sub>* வரையிலான பெறுமதியை *p<sub>k</sub>* எனும் நிகழ்தகவுடன் கொண்டிருக்கிறது எனில் எழுமாற்றிமாறி *X* இன் எதிர்வுப் பெறுமதி பின்வருமாறு வரையறுக்கப்படும். 
: 
    \operatorname{E}[X] = x_1p_1 + x_2p_2 + \dotsb + x_kp_k \;.
  
ஒன்று வரையிலான அனைத்து *p<sub>i</sub>* நிகழ்தகவுகளினதும் கூட்டுத்தொகை : *p*1 + *p*2 + ... + *p<sub>k</sub>* = 1, எனவே எதிர்வுப் பெறுமதியானது எடையிடப்பட்ட சராசரியாக கருதப்படலாம், *p<sub>i</sub>*’கள் இவற்றின் எடைகள்:
: 
    \operatorname{E}[X] = \frac{x_1p_1 + x_2p_2 + \dotsb + x_kp_k}{p_1 + p_2 + \dotsb + p_k} \;.
  

## மேற்கோள்கள்

பகுப்பு:புள்ளியியல்
எதிர்மின் கதிர் குழாய்

எதிர்மின்னிகளை வெளியிடும் இலத்திரன் துப்பாக்கியையும், ஒளிரும் திரையையும் கொண்ட, வெற்றிடத்தாலான ஒரு குழாயே **எதிர்மின் கதிர் குழாய்** ஆகும் (cathode ray tube (CRT)). எதிர்மின்னியையும் ஏனைய அணுத் துணிக்கைகளையும் கண்டறிவதில் இவ்வுபகரணத்திற்குப் பெரும்பங்கு உண்டு. இது கடந்த தசாப்தத்தில் தொலைக்காட்சியிலும், கணினித் திரையாகவும் பயன்பட்டது. தற்போது புதிய தொழில்நுட்பங்களால் இது பின்தள்ளப்பட்டாலும் சில இடங்களில் இது இன்றும் பயன்பாட்டில் உள்ளது.

 

பகுப்பு:இலத்திரனிய பரிசோதனைக் கருவிகள்
கடியலூர்

கடிகை என்னும் சொல்லுக்குப் பல பொருள்கள் உண்டு. அவற்றில் ஒன்று பள்ளி. 
சோளிங்கநல்லூரில் நரசிம்மப் பெருமாள் இருக்கும் மலைக்குக் கடிகாசலம் என்னும் பெயர் உண்டு. உருத்திராச்சக் கொட்டையைக் கடிகை, கடுக்கை என்றெல்லாம் வழங்குவர். இம்மலையில் உருத்திராச்ச மரங்கள் இருந்தன போலும். 

கெடில ஆறு பாயும் கடலூரில் பாடலீசுரர் கோயில் உள்ளது. 
கங்கைக்கரைப் பாடலிபுத்திரம் நந்த அரச வழியினரின் தலைநகர். 
கெடில ஆற்றின் வடகரையில் கடலூர். தென்கரையில் பாடலி. 
இங்கு வடமொழிப் பல்கலைக் கழகம் ஒன்று பண்டைக் காலத்தில் இருந்தது. இங்கிருந்த பல்கலைக் கழகம் கடிகை எனப்பட்டது. இந்தக் கடிகை இருந்த ஊர் கடியலூர். அறியாமையைப் போக்கிய காரணத்தால் இவ்வூர் கடியலூர் எனப்பட்டது எனலும் ஒன்று. கடிகை மரம் இருந்த ஊர் எனலும் மற்றொரு பார்வை. 

இந்தக் கடியலூரில் வாழ்ந்த சங்க காலப் புலவர்களில் ஒருவர் பொருநராற்றுப்படை பாடிய கடியலூர் உருத்திரங்கண்ணனார்.
## மேற்கோள்
* கடிகை

பகுப்பு:சங்க கால ஊர்கள்
யெல்ன்யா தாக்குதல்

**யெல்னயா தாக்குதல்** (*Yelnya Offensive*) 1941 இல் இரண்டாம் உலகப் போரின் கிழக்குப் போர்முனையில் நிகழ்ந்தது. இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் பகுதியாகும். இதில் சோவியத் படைகள் வெற்றி பெற்றன.

ஆகஸ்ட் 5ம் தேதி முடிவடைந்திருந்த ஸ்மோலென்ஸ்க் சண்டையில் ஜெர்மானியப் படைகள் யெல்னயா நகரைக் கைப்பற்றி அதனைச் சுற்றி ஒரு வீக்கப்பகுதியை (salient) உருவாக்கியிருந்தன. அதனைத் தளமாகப் பயன்படுத்தி மாஸ்கோ நகரைத் தாக்கத் திட்டமிட்டிருந்தன. இதனை முறியடிக்க ஆகஸ்ட் 30ம் தேதி மார்ஷல் கிரகோரி சூக்கோவ் தலைமையிலான சோவியத் 24வது ஆர்மி யெல்னயா வீக்கப்பகுதியைத் தாக்கியது. செப்டம்பர் 3ம் தேதி யெல்னயாவிலிருந்த ஜெர்மானியப் படைப்பிரிவுகள் பின்வாங்கத் தொடங்கின. செப்டம்பர் 8ம் தேதி வரை தொடர்ந்து முன்னேறிய சோவியத் படைகள் யெல்னயா வீக்கப்பகுதியை முழுமையாகக் கைப்பற்றின. பர்பரோசா நடவடிக்கையில் ஜெர்மானியப் படைகளுக்கு எதிராக சோவியத் படைகளுக்குக் கிட்டிய முதல் பெருவெற்றியாக இத்தாக்குதல் அமைந்தது.

## குறிப்புகள்

## மேற்கோள்கள்

*Glantz, David M. & House, Jonathan (1995), *When Titans Clashed: How the Red Army Stopped Hitler*, Lawrence, Kansas: University Press of Kansas, 
* Kurowski, Franz, Translated by David Johnston, *Panzer Aces II: Battle Stories of German Tank Commanders in World War II*, Stackpole Books, 2004
* Newton, Steven H., *Hitler's Commander: Field Marshal Walther Model--Hitler's Favorite General*, Da Capo Press, 2005
* Khoroshilov, G. (Col.), Bazhenov, A., (Maj.), Yelnya Offensive Operation of 1941, Military-historical Journal, No.9, 1974, ()

பகுப்பு:கிழக்குப் போர்முனை (இரண்டாம் உலகப் போர்)
லெனின்கிராட் முற்றுகை

**லெனின்கிராட் முற்றுகை** (*Siege of Leningrad*) அல்லது **லெனின்கிராட் அடைப்பு** (*Leningrad Blockade*, உருசியம்: *блокада Ленинграда*) 1941-44 காலகட்டத்தில் இரண்டாம் உலகப் போரின் கிழக்குப் போர்முனையில் நிகழ்ந்தது. இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் பகுதியாகத் தொடங்கியது. சோவியத் ஒன்றியத்தின் முக்கிய நகரங்களில் ஒன்றான லெனின்கிராடை நாசி ஜெர்மனியின் படைகள் மூன்றாண்டுகள் முற்றுகையிட்டுக் கைப்பற்ற முயன்று தோற்றன. 872 நாட்கள் நீடித்த இம்முற்றுகை உலக வரலாற்றில் மிகப்பெரிய அழிவை ஏற்படுத்திய முற்றுகையாகக் கருதப்படுகிறது.

லெனின்கிராட் நகரம் சோவியத் ஒன்றியத்தின் முதன்மையான நகரங்களுள் ஒன்றாக இருந்தது. வலிமை வாய்ந்த சோவியத் பால்டிக் கப்பற்படையின் தளமாகவும், பெரும் தொழில்மையமாகவும் விளங்கியது. சோவியத் ஒன்றியத்தின் ஒட்டுமொத்த தொழில்துறை உற்பத்தியில் 11 சதவிகிதத்திற்கு லெனின்கிராடே மூலம். எனவே ஜெர்மானியப் படைகள் இதனைக் கைப்பற்றுவதில் முனைப்பு காட்டின. ஃபீல்டு மார்சல் வான் லீப் தலைமையிலான ஆர்மி குரூப் வடக்கு, செப்டம்பர் 1941 இல் லெனின்கிராடை அடைந்து நகரை முற்றுகையிட்டது. தெற்கில் ஜெர்மானியப் படைகளும் வடக்கில் ஃபின்னியப் படைகளும் லெனின்கிராட் நகரையும் அதன் சுற்றுப்புறப் பகுதிகளையும் சுற்றி வளைத்தன. அடுத்த மூன்றாண்டுகள் அச்சு முற்றுகைப் படைகளுக்கும் நகரை விடுவிக்க முயன்ற சோவியத் படைகளுக்கும் இடையறாச் சண்டை நிகழ்ந்தது. மூன்று ஆண்டுகளில் மூன்று முறை லெனினிகிராடை விடுவிக்க சோவியத் படைகள் பெரும் தாக்குதல்களை மேற்கொண்டன.

முற்றுகையிடப்பட்ட லெனின்கிராடுக்கு உணவு மற்றும் தளவாடங்கள் வழங்க சோவியத் படைகள் உறைபனி வழியாக ஒரு சாலையை உருவாக்கின. “உயிர்ச் சாலை” என்றழைக்கப்பட்ட இச்சாலை மூலம், இடைவிடாத ஜெர்மானிய குண்டுவீச்சுத் தாக்குதல்களுக்கிடையே உணவும் தளவாடங்களும் லெனின்கிராடுக்குக் கொண்டு செல்லப்பட்டன. கிழக்குப் போர்முனையில் சோவியத் தரப்பு வெற்றி பெறத் தொடங்கிய பின்னர் ஜனவரி 1943 இல் முற்றுகை சிறிதே தளர்ந்தது; நிலம் வழியாக லெனின்கிராட் நகரை அடைய சோவியத் படைகள் வழி ஒன்றை உருவாக்கின. லெனின்கிராட் ஜனவரி 1944 இல் மேற்கு நோக்கி முன்னேறி வந்த சோவியத் படைகளால் விடுவிக்கப்பட்டு முற்றுகை முடிவுக்கு வந்தது.

872 நாட்கள் நடைபெற்ற இம்முற்றுகையினால் ஏற்பட்ட உயிரிழப்பு உலக வரலாற்றில் ஒரு நகரத்தில் ஏற்பட்ட மாபெரும் உயிரிழப்பாக அமைந்தது. நகரத்தின் புகழ்பெற்ற பண்பாட்டு மையங்கள் ஜெர்மானியப் படைகளால் கொள்ளையடிக்கப்பட்டு பின் அழிக்கப்பட்டன. முற்றுகையினால் லெனின்கிராட் பகுதியில் பெரும் பஞ்சம் உண்டாகியது. 14 லட்சத்திற்கும் மேற்பட்ட குடிமக்கள் லெனின்கிராட் பகுதியில் இருந்து காலி செய்யப்பட்டனர். அவர்களில் மிகப்பெரும்பாலானோர் பெண்களும் குழந்தைகளுமாவர். காலி செய்தலின் விளைவாக இக்குடிமக்களிடையே பெரும் உயிரிழப்பு ஏற்பட்டது. இது தவிர மூன்றாண்டுகள் போரில் 15 லட்சம் சோவியத் வீரர்கள் உயிரிழந்தனர். முற்றுகையின் போது அச்சு தரப்பில் ஏற்பட்ட இழப்புகள் பற்றி தரவுகள் கிட்டவில்லை. நகரில் எஞ்சியிருந்த குடிமக்கள் கடும் பட்டினியால் பாதிக்கப்பட்டனர். பட்டினிச்சாவுகள் மிகுந்து மாந்தர் ஒருவரையொருவர் உண்ணும் நிலைக்குத் தள்ளப்பட்டனர். லெனின்கிராட் முற்றுகை உலக வரலாற்றில் மிகப்பெரிய அழிவை ஏற்படுத்திய முற்றுகையாகக் கருதப்படுகிறது.

## குறிப்புகள்

## மேற்கோள்கள்

*
*
*
*
*
*
*
*
*
* Anna Reid: Leningrad: The Epic Siege of World War II, 1941-1944. Walker and Co., New York 2011. 
*
*
*
*

பகுப்பு:கிழக்குப் போர்முனை (இரண்டாம் உலகப் போர்)